钦定古今图书集成/明伦汇编/氏族典/第404卷 > 《廖用贤尚友录》 > 褚遂良
## 钦定古今图书集成/明伦汇编/氏族典/第404卷 > 《廖用贤尚友录》 > 褚遂良

按《唐书褚遂良传》：“遂良字登善，通直散骑常侍亮子。
隋大业末为薛举通事舍人。仁呆平，授秦王府铠曹
参军。贞观中，累迁起居郎。博涉文史，工隶楷。帝令侍
书，迁谏议大夫。太子承乾废，定策，立晋王，授太子宾
客，进黄门侍郎，参综朝政。会父丧免，起复拜中书令。
帝寝疾，召遂良长孙无忌托太子。高宗即位，封河南”
县公，进郡公。坐事出为同州刺史。再岁，召拜尚书右
仆射。帝将立武昭仪，遂良谏，帝不悦。遂良因致笏殿
阶，叩头流血。帝大怒，左迁潭州都督。显庆二年，徙贵
州，未几，贬爱州刺史。岁馀卒。二子彦甫、彦冲，流爱州，
杀之。